S-957/2006

Mál þetta, sem dómtekið var 4. september sl., er höfðað með ákæru útgefinni af lögreglustjóranum í Reykjavík 13. júní 2006 á hendur A-kk-þgf S-kk-þgf, Kirkjustétt 5, Reykjavík og H-kk-þgf M-kk-þgf G-kk-þgf, Hringbraut 85, Reykjavík, fyrir eftirtalda þjófnaði framda í félagi í Reykjavík á árinu 2005:

1. Þjófnað, með því að hafa mánudaginn 17. október í félagi við A-kk-þf S-kk-þf G-kk-þf, kt. [...], farið í heimildarleysi inn í íbúðarhúsnæði að Urðarstekk 5 og stolið seðlaveski og greiðslukortum að óþekktu verðmæti.

2. Sama dag í eftirgreind skipti í hraðbanka KB-banka við Mjódd stolið samtals kr. 65.000 af greiðslukortareikningum annars manns með því að nota greiðslukort og leyninúmer reikninganna, sem ákærði hafði komist heimildarlaust yfir, sbr. 1:

2.1. Kr. 20.000.

2.2. Kr. 50.000.

2.3. Kr. 15.000.

Teljast brot þessi varða við 244. gr. almennra hegningarlaga nr. 19, 1940.

Þess er krafist að ákærðu verið dæmdir til refsingar.

Í málinu gerir A-kvk-nf L. N-kvk-nf, kt. [...], kröfu um að ákærðu verði dæmdir til greiðslu skaðabóta að fjárhæð kr. 65.000.

Verjandi ákærða, A-kk-ef, krefst vægustu refsingar er lög leyfa og hæfilegrar þóknunar sér til handa.

Verjandi ákærða, H-kk-ef M-kk-ef, krefst þess að honum verði ekki gerð sérstök refsing en að öðrum kosti verði honum gerð vægasta refsing sem lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjendum ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hefur skýlaust játað brot sín. Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærði, A-kk-nf, er fæddur í júlí 1983. Með lögreglustjórasátt hinn 13. desember 2004 gekkst hann undir að greiða 25.000 króna sekt vegna þjófnaðarbrots. Þá hlaut hann 3ja mánaða skilorðsbundið fangelsi í 2 ár með dómi Héraðsdóms Reykjavíkur 5. september 2005 fyrir þjófnað og nytjastuld. Þar fyrir utan hefur hann í tvígang gengist undir sektargreiðslur vegna fíkniefnabrota. Með brotum sínum nú hefur ákærði rofið skilorðs dómsins frá 5. september sl. Ber því að taka þann dóm upp og dæma bæði málin í einu lagi með vísan til 77. gr. almennra hegningarlaga. Til þyngingar refsingar horfir að ákærði hefur gerst sekur um innbrot í íbúðarhúsnæði og að brotin eru framin í félagi við tvo aðra. Til mildunar refsingar horfir hins vegar að hann hefur játað brot sín greiðlega. Með vísan til þessa og sakaferils ákærða þykir refsing hans hæfilega ákveðin fangelsi í 6 mánuði. Ákærði er ungur að árum og þykir eftir atvikum rétt að fresta fullnustu þriggja mánaða af refsingunni skilorðsbundið í 2 ár frá birtingu dómsins að telja og falli sá hluti refsingarinnar niður að þeim tíma liðnum haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, H-kk-nf M-kk-nf, er fæddur í nóvember 1985. Samkvæmt fyrirliggjandi sakavottorði hlaut hann 45 daga fangelsisdóm 10. febrúar 2004, skilorðsbundinn í 2 ár, vegna nytjastuldar. Með dómi 23. júní 2004 hlaut hann 10 mánaða fangelsisdóm fyrir þjófnað, þjófnaðartilraun, nytjastuld, eignaspjöll, gripdeild og fyrir brot gegn umferðarlögum og ávana- og fíkniefnalögum. Dómurinn frá 10. febrúar 2004 var tekinn upp og dæmdur með í þeim dómi. Þá var ákærði dæmdur í 10 mánaða fangelsi með dómi 21. september 2005 fyrir þjófnað, nytjastuld og brot á umferðarlögum. Var með þeim dómi tekin upp 150 daga reynslulausn sem hann hafði hlotið 8. október 2004. Auk þessa hefur ákærði fimm sinnum hlotið dóma vegna umferðarlagabrota og brota á fíkniefnalöggjöf og þrívegis gengist undir að greiða sektir samkvæmt lögreglustjórasátt vegna sama. Brot þau sem hann er nú sakfelldur fyrir voru framin fyrir uppkvaðningu sektardóms sem hann hlaut 9. nóvember sl. fyrir fíkniefnabrot, sektardóms sem hann hlaut 1. febrúar sl. fyrir umferðarlaga- og fíkniefnabrot og dóms sem hann hlaut 13. febrúar sl. fyrir umferðarlagabrot, en þá var honum ekki gerð sérstök refsing. Verður refsing hans nú því ákveðin sem hegningarauki við dóma þessa með vísan til 78. gr. almennra hegningarlaga. Einnig verður við ákvörðun refsingar litið til þess að ákærði hefur áður verið dæmdur fyrir sams konar brot og þau sem hann hefur verið sakfelldur fyrir í máli þessu, brotin eru framin í félagi við aðra og hann hefur nú verið fundinn sekur um innbrot í íbúðarhúsnæði. Til mildunar refsingar hans horfir hins vegar að hann hefur játað brot sín greiðlega. Þegar allt framangreint er virt er refsing ákærða ákveðin fangelsi í 5 mánuði.

Ákærði, H-kk-nf M-kk-nf, hefur samþykkt skaðabótakröfu sem gerð er í ákæru, en ákærði, A-kk-nf, hefur hafnað greiðslu hennar. Þykja ekki efni til annars en að báðir ákærðu greiði bótakrefjanda, A-kvk-þgf L. N-kvk-þgf, að óskiptu, 65.000 krónur í skaðabætur.

Ákærði, A-kk-nf, greiði þóknun skipaðs verjanda síns, G-kvk-ef S-kvk-ef A-kvk-ef héraðsdómslögmanns, 57.270 krónur að meðtöldum virðisaukaskatti.

Ákærði, H-kk-nf M-kk-nf, greiði þóknun skipaðs verjanda síns, H-kk-ef I-kk-ef hæstaréttarlögmanns, 57.270 krónur að meðtöldum virðisaukaskatti.

D ó m s o r ð :

Ákærði, A-kk-nf S-kk-nf, sæti fangelsi í 6 mánuði, en fresta skal fullnustu þriggja mánaða af refsingunni skilorðsbundið í 2 ár frá birtingu dómsins að telja og falli sá hluti refsingarinnar niður að þeim tíma liðnum haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, H-kk-nf M-kk-nf G-kk-nf, sæti fangelsi í 5 mánuði.

Ákærðu, A-kk-nf og H-kk-nf M-kk-nf, greiði A-kvk-þgf L. N-kvk-þgf, óskipt, 65.000 krónur.

Ákærði, A-kk-nf, greiði þóknun skipaðs verjanda síns, G-kvk-ef S-kvk-ef A-kvk-ef héraðsdómslögmanns, 57.270 krónur að meðtöldum virðisaukaskatti.

Ákærði, H-kk-nf M-kk-nf, greiði þóknun skipaðs verjanda síns, H-kk-ef I-kk-ef hæstaréttarlögmanns, 57.270 krónur að meðtöldum virðisaukaskatti,

Á-kk-nf M-kk-nf